Lolland-Falsters Stifts-Tidende, 1838-09-14
J Søndagen", der synes at ville blive aldeles philosophisk, findes en Anmeldelse af Hertugen af Ragusa's Dom over Hestevæddeløb. Foruden at der i denne Artikkel umiddelbart efter Hertugens Dom ved en Sætterfeil findes følgende Linier, der formodentlig hører til det foregaaende Stykke, nemlig: Billigen burde erindres at i Professor Sibberns billede betragtes Christus comiskt, slutter og Artiklen med følgende bemærkning, der vistnok vil bringe enhver Modstander af de hos os indførte Hestevæddeløb til at forstumme. Grækenland, hed der det nemlig, blomstrede saalænge dets Væddeløb og Væddekjørsler vare værd at see paa; i Rom fortrængte tildeels afskyelige Skuespil Hestevæddeløbene, ja gradeviis mere og meere eftersom Keiserdømmet mere og meere forfaldt; en meere folkelig Statsforfatning har altid medført en Gjenopliven af Hestevæddeløb, ikke blot i Frankrig, men ogsaa i andre Lande. Det er let at fortælle, i hvilke Lande slet ingen Hestevæddeløb eller nogensomhelst ædel Kappelyst kan finde Sted. Hestevæddeløbene ere en afgjort politisk Jnder. Det skulde glæde os meget at høre at Hestevæddeløb bleve meget almindelige i det Østerrigske Keiserdomme som nu har en saa saare vigtig Betydning i Verdenshistorien, at de bleve almindelige, ikke blot i Ungarn (som har 2 Ses. en Folke=Repræsentation) men ogsaa i selve Østerrig, i Bøhmen og Jtalien. Det er ikke vanskeligt at udfinde den naturlige Forbindelse imellem Folkeliv og Hestevæddeløb. Naar faae vi en dansk Pindar som vil besynge de danske Seiervindere." Stiftsprovst Halds Forslag om Jødernes Valgbarhed til Stænderdeputerede blev som bekjendt foretagen d. 28de Juli og 3die August, og Stændertidenden meddeler nu disse Debatter, hvis Resultat blev, at Forsamlingen ikke fandt sig beføiet til i denne Sag at indgive nogen Petition. Allerede i den nedsatte Committee var Dissens, da nemlig Øllgaard og Rosenørn vare mod Jødernes Valgbarhed, medens Oberste Brock stemte for den. Motiverne, hvorpaa Majoriteten støttede deres Afslag, vare Jødernes Religionsbegreber, der blandt andet gjorde dem udygtige til at deeltage i flere Discussioner af christelig Tendents, deres Vedhængen ved deres Nationalitet, der hindrede dem fra at sammensmelte med nogen anden Nation og Troen paa et isralitisk Riges Gjenoprettelse. Disse Meninger bleve ivrigen forsvarede af Committeens Majoritet og Auditeur Roulund, der tillige søgte fra Polens Historie at hente et Beviis for Skadeligheden, af at Jøderne have lige Rettigheder med de Christne. Det var forgiæves at disse Jndvendinger gjentagne Gange bleve gjendrevne af Brock, Brink=Seidelin, With og Hald, thi med andre Ord, fremtraadte de stedse paa nye, og flere af Modstanderne lode sig blot nøie med at erklære, at de troede at have god Grund til at stemme mod Jødernes Valgbarhed, uden at fremsættte Grundene for deres Troe, og det var derfor sikkert ikke uden Grund at Assessor With i Begyndelsen af sit Foredrag advarede Forsamlingen mod at lade sig lede af forudfattede Meeninger, og at lukke Ørene for de Grunde, som bleve anførte. Ved den endelige Afstemning blev det imidlertid med 28 Stemmer mod 21 bestemt, ikke i denne Sag at indgive nogen Petition. Jfølge Kiel. Corr. Blatt ventes Hertugen af Glücksborg med høie Gemalinde den 2den October tilbage i Kiel fra deres Reise, hvor da det kongl. Slot vil være istand til Fyrsteparrets Modtagelse. Den Fløi deraf, som skal beboes af Hs. Kongl. Høihed Prindsesse Wilhelmine, er alt fuldkomment decoreret og elegant indrettet, og de afbrændte Deele af Slottet nærme sig Fuldendelsen.